โอ้ว เห็นคนพูดถึงปาท่องโก๋ยัดไส้ลุงมุขกันมากมายเหลือเกิน ตอนผมกับเพื่อนออกมาล่าอาหารกินบนถนน ก็กินมาตั้งแต่ต้นถนน จนมาถึงแผงของลุงมุขก็เริ่มอิ่มจุกกันพอสมควรแล้ว แต่ก็ต้องกินตามหน้าที่ สั่งมา 2 รสชาติคือ สังขยาใบเตย กับกล้วยหอม เขาใส่มาในถ้วยไอติมแล้วตัดเป็นชิ้นๆ ทำให้กินได้ง่าย ขอบอกตามตรงว่าอาจจะเพราะคาดหวังมากไป แต่พอกินแล้วกลับไม่ใช่ปาท่องโก๋ในจินตนาการ หรือเพราะว่าเขาไม่ได้หยิบชิ้นที่เพิ่งถอดเสร็จให้เราก็เป็นได้ หรือไม่ก็เพราะเราอิ่มเกินไปแล้ว พิสูจน์ได้จากการยัดเยียดเกี่ยงกันกิน ลองมาทานด้วยตัวเองนะครับ แล้วก็ระวังร้านที่ลอกเลียนแบบด้วยนะครับ